title: https://risaleoku.com/oku/ossozler/109
article: هم هيچ معقول ميدر كه، حتّى چكردك قدر هر بر موجوده بر آغاج قدر وظيفه يوكى يوكلهسين، چيچكلرى قدر حكمتلرى بينديرسين، ثمرهلرى قدر مصلحتلرى طاقسين ده بتون او وظيفهيه، او حكمتلره، او مصلحتلره دنيايه متوجّه يالڭز بر چكردك قدر غايه ويرسين! بر خردل قدر أهمّيتى اولميان دنيوى بقاسنى غايه ياپسين! و بونلرى، عالمِ معنايه چكردكلر و عالمِ آخرته بر مزرعه ياپماسين! تا حقيقى و لايق غايهلرينى ويرسينلر. و بو قدر مهمّ إحتفالاتِ مهمّهيى غايهسز، بوش، عبث بيراقسين. اونلرڭ يوزينى عالمِ معنايه، عالمِ آخرته چويرمسين؟ تا أصل غايهلرى و لايق ميوهلرينى گوسترسين. أوت هيچ ممكن ميدر كه: بو شيلرى بويله خلافِ حقيقت ياپمقله كندى أوصافِ حقيقيهسى اولان حكيم، كريم، عادل، رحيمڭ ضدلريله (حاشا ثمّ حاشا) متّصف گوستروب حكمت و كرمنه، عدل و رحمتنه دلالت ايدن بتون كائناتڭ حقائقنى تكذيب ايتسين، بتون موجوداتڭ شهادتلرينى ردّ ايتسين، بتون مصنوعاتڭ دلالتلرينى إبطال ايتسين؟
  هم هيچ عقل قبول ايدر مى كه، إنسانڭ باشنه و ايچندهكى حواسّنه صاچلرى عددنجه وظيفهلر يوكلتسين ده، يالڭز بر صاچ حكمنده اوڭا بر اجرتِ دنيويه ويرسين· عدالتِ حقيقيهسنه ضد اولارق و حكمتِ حقيقيهسنه منافى، معناسز ايش ياپسين؟
  هم هيچ عقل قبول ايدر مى كه، إنسانڭ باشنه و ايچندهكى حواسّنه صاچلرى عددنجه وظيفهلر يوكلتسين ده، يالڭز بر صاچ حكمنده اوڭا بر اجرتِ دنيويه ويرسين· عدالتِ حقيقيهسنه ضد اولارق و حكمتِ حقيقيهسنه منافى، معناسز ايش ياپسين؟